Generalforsamling Hop i Fjorden

April 2024

Tid: 16-04-2024 kl. 19:00  
Sted: Forum, Bramdrupskovvej 110, Kolding (rum 6 &7)

Deltagere fra bestyrelsen: Claus Wessel, Michael Stisen, Lone Nicolaisen, Susanne Roy Bredskov

Fraværende: Michael Bruun

Dagsorden

**Valg af dirigent**

Gunnar blev valgt som dirigent. Indkaldelse til generalforsamling er rettidig iflg. vedtægterne.

Stemmetællere blev valgt. 58 fremmødte til årets generalforsamling.

**Bestyrelsen aflægger beretning 2023** v/Claus Wessel

Vedhæftet.

**Aflæggelse af regnskab 2023** v/ Michael Stisen

Regnskabet blev godkendt af generalforsamlingen. Regnskab og budget afleveres til kommunen (krav).

Budget blev også godkendt.

**Fastsættelse af kontingent**

Forslag – vi fastholder kontingent på nuværende niveau. Dette blev godkendt.

**Valg af bestyrelsesmedlemmer:**

· Formand – Claus Wessel modtager genvalg. Genvalgt.

· Kassér -Michael Stisen modtager genvalg. Genvalgt.

**Valg som Suppleanter og revisorer**

· Lone Toftild – modtager genvalg som suppleant. Genvalgt.

· Poul Toftild – modtager genvalg som revisor. Genvalgt.

· Ulla Callesen Hansen – modtager genvalg som revisor. Genvalgt.

· Ny suppleant vælges – Kåre Brønserud blev valgt.

**Tak til udvalgsformænd/forkvinder**

Claus takkede alle de frivillige.

**Forslag fra bestyrelsen:**

· Antal af medlemmer med adgang til saunaen fastholdes på 700 medlemmer. Vedtaget.

Martin fremlagde lidt statistik. Vedhæftet.

Muligheden for at øge antallet af medlemmer blev diskuteret. Fakta er blot, at vi har de faciliteter, som vi har og kommunen giver ikke lov til at udvide disse.

· Ansvarlig for sociale medier, Facebook og Instagram. Ny frivillig Mette Løvbom vil fremadrette stå for dette. Tak og velkommen til Mette.

**Indkomne forslag**

Torben:

1. Oprette udvalg for positive oplevelser (grill aften, sommerfest, cykeltur + badning mm.). God ide. Godkendt.
2. Regelfri forening. Fx fjerne forbud mod alkohol. Ikke godkendt.
3. Ændringsforslag til punkt 2 – Må alkohol nydes til events, 1 gang pr. måned (max)? Ikke godkendt.

Lene Birgitte:

Oprydning i FB-gruppe, som i dag indeholder både medlemmer og ikke-medlemmer. Der blev ikke stemt om dette, da bestyrelsen allerede har planlagt denne aktivitet (så derfor ”godkendt”).

Saunagus aften på andre dage end tirsdage? De frivillige kan pt. kun på tirsdage.

Lene Ravn:

Sauna åbent i weekender (lø/sø) i maj? Ikke godkendt.

Helle:

Sauna åbent én weekend (fra fredag kl. 15 til søndag aften) pr. måned? Ikke godkendt.

Anny Hansen:

Tage 1 gæst med i saunaen mod betaling? Ikke godkendt.

Kåre Brønserud:

1. Lave tidspunkter på dagen, hvor der er stilletid i saunaen? Godkendt. Bestyrelsen beslutter, hvornår og hvor ofte.
2. Regel om, at man skal sidde på håndklæde i saunaen (med ryg, ben mm.)? Det er allerede en regel. Badesko skal holdes på gulvet. Opslag (husregler) hænges op og opslag på FB for at minde medlemmer om dette.

Heidi, fra Cryo Kolding

Salg på vores FB-siden? Der skal være ensartede regler for alle. Bestyrelsen ønsker ikke at siden bliver kommerciel (platform for reklame). Kun bestyrelsen må lægge tilbud/rabatordninger op. Send derfor evt. opslag til formanden. Godkendt.

**Indlæg fra Saunaudvalg v. Claus Wessel**

Kun muligt for de frivillige at afholde sauna-gus på tirsdage, så dette fortsætter.

**Indlæg fra Teknikudvalget v. Bent Jacobsen**

Panik nummer har kun været benyttet 2 gange i den forgangne sæson. Sørger fortsat for tjek og vedligeholdelse af vores faciliteter.

**Eventuelt**

* Mulighed for udebruser, som kan aktiveres via armbånd? Kan undersøges.
* Sikkerhed når man bader – populært at blive længe i vandet. Kunne være godt med et førstehjælpskursus med fokus på vinterbadning. Claus oplyste, at bestyrelsen overvejer medlemskab af DGI. Undersøge om de tilbyder kurser. Ellers via Falck.
* Parkeringsområde – Kommunens ansvar. Claus har forsøgt at få dem til at gøre noget ved den.
* Knager mangler i den offentlige omklædning. Er bevilliget. Michael Bruun har opgaven.
* Ønske om borde/bænke samt cykelstativ. Udendørsarealer er kommunens ansvar. HOP har ikke lov til at sætte noget op.
* Design til ny badebro – Claus viste oversigt over plan for en ny bro. Bestyrelsen er kommet med forslag til kommunen i samarbejde med Tomas Rud (tidligere arkitekt). Nuværende bro er i så dårlig stand, så kun pælene kan bruges på sigt. Derfor skal der laves en helt ny bro med rampe ned til flydeplatform med flere trapper yderst på broen. Bænke indbygget i broen. Platform til børn, der vil fange krabber, kan også bruges af kajakker der vil lægge til mm. Forslaget indeholder udelukkende forbedringer med udgangspunkt i den nuværende bro (ingen væsentlige ændringer, så vi får hele lokalområdet imod os). Forslaget er blevet taget godt imod hos kommunen. Vi, som forening bliver nødt til at betale en andel af den nye bro for at vise vores velvilje, men der skal søges midler og politikkerne skal være med på planen, så vi kommer på budget. Pris: Ca. 5,2 – 9,3 mio. kr.